ddrg/super_eurlex huggingface dataset:
Úradný vestník L 348 , 21/12/2002 S. 0075 - 0077



Nariadenie Komisie (ES) č. 2301/2002 z 20. decembra 2002, ktorým sa stanovujú podrobné pravidlá uplatňovania smernice Rady 1999/105/ES so zreteľom na definíciu malých množstiev osív KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 1999/105/ES z 22. decembra 1999 o uvádzaní reprodukčného materiálu lesných drevín na trh, najmä na jej článok 14 ods. 4, keďže, (1) V súlade so smernicou 1999/105/ES musí štítok alebo dokument dodávateľa obsahovať údaje o klíčivosti, vyjadrenej v percentách, a počet klíčivých semien reprodukčného materiálu [1]. Tieto požiadavky sa však netýkajú malých množstiev semien. (2) Mali by sa preto určiť hranice pre malé množstvá. (3) Opatrenia stanovené v tomto nariadení sú v súlade so stanoviskom Stáleho výboru pre osivá a množiteľský materiál pre poľnohospodárstvo, záhradníctvo a lesníctvo, PRIJALA TOTO NARIADENIE: Článok 1 Na účely článku 14 smernice 1999/105/ES sa množstvo osiva pokladá za malé, ak nepresahuje množstvá stanovené pre rôzne druhy v prílohe k tomuto nariadeniu. Článok 2 Toto nariadenia nadobúda účinnosť v dvadsiaty deň nasledujúci po jeho uverejnení v Úradnom vestníku Európskych spoločenstiev. Bude sa uplatňovať od 1. januára 2003. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 20. decembra 2002 Za Komisiu David Byrne člen Komisie [1] Ú. v. ES L 11, 15.1.2000, s. 17. -------------------------------------------------- PRÍLOHA Malé množstvá | množstvo (v gramoch) | IHLIČNATÉ RASTLINY Abies alba Mill. | 1200 | Abies cephalonica Loud. | 1800 | Abies grandis Lindl. | 500 | Abies pinsapo Boiss. | 1600 | Cedrus atlantica Carr. | 2000 | Cedrus libani A. Richard | 2000 | Larix decidua Mill. | 170 | Larix x eurolepis Henry | 160 | Larix kaempferi Carr. | 100 | Larix sibirica Ledeb. | 100 | Picea abies Karst. | 200 | Picea sitchensis Carr. | 60 | Pinus brutia Ten. | 500 | Pinus canariensis C. Smith | 300 | Pinus cembra Linne | 7000 | Pinus contorta Loud. | 90 | Pinus halepensis Mill. | 500 | Pinus leucodermis Antoine | 600 | Pinus nigra Arnold | 500 | Pinus pinaster Ait. | 1200 | Pinus pinea L. | 10000 | Pinus radiata D. Don | 800 | Pinus sylvestris L. | 200 | Pseudotsuga menzielsi Franco | 300 | ŠIROKOLISTÉ Acer platanoides L. | 3500 | Acer pseudoplatanus L. | 3000 | Alnus glutinosa Gaertn. | 40 | Alnus incana Moench. | 20 | Betula pendula Roth | 50 | Betula pubescens Ehrh. | 50 | Carpinus betulus L. | 2500 | Castanea sativa Mill. | 45000 | Fagus sylvatica L. | 6000 | Fraxinus angustifolia Vahl. | 2000 | Fraxinus excelsior L. | 2000 | Populus spp | 20 | Prunus avium L. | 4500 | Quercus cerris L. | 40000 | Quercus ilex L. | 40000 | Quercus petraea Liebl. | 40000 | Quercus pubescens Willd. | 40000 | Quercus robur L. | 40000 | Quercus rubra L. | 40000 | Quercus suber L. | 40000 | Robinia pseudoacacia L. | 500 | Tilia cordata Mill. | 900 | Tilia platyphyllos Scop. | 2500 | --------------------------------------------------
Úradný vestník L 170 , 29/06/2002 S. 0013 - 0013



Nariadenie Rady (ES) č. 1149/2002 z 27. júna 2002, ktorým sa pripúšťa samostatná kvóta pre dovoz vysokokvalitného hovädzieho mäsa RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 133, so zreteľom na návrh Komisie, keďže: (1) S ohľadom na záujem spoločenstva v oblasti rozvoja harmonických trhových vzťahov s tretími krajinami sa prijali ustanovenia, ako samostatné opatrenia, pre pripustenie dovozných colných kvót spoločenstva pre 1000 ton vysokokvalitného čerstvého, chladeného alebo zamrazeného hovädzieho mäsa. (2) Napriek ťažkostiam v roku 2001 je dnes trh s hovädzím mäsom na ceste k väčšej stabilite. Nároky spotrebiteľov spoločenstva sa zvýšili obzvlášť na vysokokvalitné hovädzie mäso. Dodatočne znížená colná kvóta pre vysokokvalitné hovädzie mäso by mala uspokojiť záujmy spotrebiteľov, rovnako ako aj záujmy dodávateľov. Nemala by mať podstatný dopad na celkový objem dovozu hovädzieho mäsa do spoločenstva. (3) Všetkým prevádzkovateľom spoločenstva sa poskytne rovnaký a trvalý prístup k týmto kvótam. Rovnako je potrebné zabezpečiť vhodný monitoring. Vzhľadom na tieto skutočnosti sa určenie kvóty zakladá na predložení osvedčenia o overenom zaručení druhu a pôvodu výrobkov. (4) Podľa článku 32 nariadenia Rady (ES) č. 1254/1999 zo 17. mája 1999 o spoločnej organizácii trhu s hovädzím a teľacím mäsom [1] sa colné kvóty upravené týmto nariadením spravujú Komisiou v súlade s podrobnými pravidlami prijatými podľa postupu stanoveného v článku 43 spomenutého nariadenia, PRIJALA TOTO NARIADENIE: Článok 1 1. Pripúšťa sa ročná colná dovozná kvóta spoločenstva 1000 ton, vyjadrená v hmotnosti výrobkov, vysokokvalitného čerstvého, chladeného alebo zmrazeného hovädzieho mäsa spadajúceho pod položky 02013000 a 02023090 Spoločného colného sadzobníka. 2. Uplatniteľné clo pre kvótu je 20 % ad valorem. 3. Ročná kvóta plynie od 1. júla do 30. júna. Článok 2 Podrobné pravidlá pre uplatňovanie tohto nariadenia prijaté v súlade s postupom ustanoveným v článku 43 nariadenia (ES) č. 1254/1999 zahŕňajú ustanovenia určenia kvóty ustanovenej v článku 1 podľa predloženia osvedčenia o overenom zaručení druhu a pôvodu výrobkov. Článok 3 Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Luxemburgu 27. júna 2002 Za Radu predseda M. Arias Cañete [1] Ú. v. ES L 160, 26.6.1999, s. 21. Nariadenie naposledy zmenené a doplnené nariadením Komisie (ES) č. 2345/2001 (Ú. v. ES L 315, 1.12.2001, s. 29). --------------------------------------------------
Úradný vestník L 007 , 11/01/2003 S. 0060 - 0060



Nariadenie Komisie (ES) č. 45/2003 z 10. januára 2003, ktorým sa opravuje nariadenie (EHS) č. 1274/91 zavádzajúce podrobné pravidlá vykonávania nariadenia (EHS) č. 1907/90 o niektorých obchodných normách pre vajcia KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 1907/90 z 26. júna 1990 o niektorých obchodných normách pre vajcia [1], naposledy zmenené a doplnené nariadením (ES) č. 5/2001 [2], najmä na jeho článok 10 ods. 3 a článok 20 ods. 1 a 4, keďže: (1) Znenie talianskej verzie článku 12 ods. 4 nariadenia Komisie (EHS) č. 1274/91 [3], v znení nariadenia (ES) 1651/2001 [4], je nesprávne. Preto by sa talianska verzia mala opraviť. (2) V súlade s poslednou zmenou a doplnením nariadenia (EHS) č. 1274/91 sa chovné metódy môžu vzťahovať na všetky vajcia a nie len na vajcia triedy "A". Preto by sa švédska verzia mala opraviť. (3) Chovné metódy sa môžu vzťahovať na všetky balenia obsahujúce vajcia a nie len na malé balenia. Preto by sa holandská verzia mala opraviť. (4) Opatrenia ustanovené v tomto nariadení sú v súlade so stanoviskom Riadiaceho výboru pre hydinové mäso a vajcia, PRIJALA TOTO NARIADENIE: Článok 1 Nariadenie (EHS) č. 1274/91 sa opravuje takto: 1. v talianskej verzii: v článku 12 ods. 4 sa slová "(entro un raggio di 20 km dal centro di imballaggio e)" v zátvorke vypúšťajú; 2. vo švédskej verzii: v článku 18 ods. 1 sa slová "av klass "A"" a "sådana" v treťom riadku vypúšťajú; 3. v holandskej verzii: v článku 18 ods. 1 sa termín "kleine" v druhom riadku vypúšťa. Článok 2 Toto nariadenie nadobúda účinnosť tretí deň nasledujúci po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 10. januára 2003 Za Komisiu Franz Fischler člen Komisie [1] Ú. v. ES L 173, 6.7.1990, s. 5. [2] Ú. v. ES L 2, 5.1.2001, s. 1. [3] Ú. v. ES L 121, 16.5.1991, s. 11. [4] Ú. v. ES L 220, 15.8.2001, s. 5. --------------------------------------------------
Úradný vestník L 013 , 18/01/2003 S. 0004 - 0004



Nariadenie Komisie (ES) č. 79/2003 zo 17. januára 2003, ktorým sa mení a dopĺňa nariadenie (ES) č. 1422/95, ktorým sa stanovujú podrobné vykonávacie pravidlá na dovoz melasy v sektore cukru KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1260/2001 z 19. júna 2001 o spoločnej organizácii trhu v sektore cukru [1], naposledy zmenené a doplnené nariadením Komisie (ES) č. 680/2002 [2], a najmä na jeho článok 24 ods. 4, keďže: (1) Nariadenie (ES) č. 1422/95 [3] stanovuje, že reprezentatívne ceny na svetovom trhu, na základe ktorých sa určuje dodatočné clo na dovoz melasy, sa bežne stanovujú každý týždeň v súlade s postupom stanoveným v článku 42 ods. 2 nariadenia (ES) č. 1260/2001. (2) V rámci súčasného systému sa reprezentatívne ceny a dodatočné clo stanovujú každý týždeň, aj keď čiastky sa nemenia alebo sa menia iba nepatrne. S cieľom uľahčiť a urobiť jasnejšie stanovovanie reprezentatívnych cien a dodatočného cla by sa malo ustanoviť, že reprezentatívne ceny a dodatočné clo sa budú stanovovať každý druhý týždeň a že za určitých presne stanovených podmienok ich môže Komisia počas tejto doby zmeniť a doplniť. (3) Opatrenia stanovené v tomto nariadení sú v súlade so stanoviskom Riadiaceho výboru pre cukor, PRIJALA TOTO NARIADENIE: Článok 1 V článku 1 nariadenia (ES) č. 1422/95 sa odseky 1 a 2 nahrádzajú týmto: "1. Dodatočné clo uvedené v článku 24 ods. 1 nariadenia (ES) č. 1260/2001 sa bude uplatňovať na melasu, na ktorú sa uplatňujú číselné znaky KN 17031000 a 17039000. 2. Na účely tohto nariadenia sa reprezentatívnymi cenami na melasu na svetovom trhu alebo na dovoznom trhu spoločenstva podľa článku 24 ods. 3 nariadenia (ES) č. 1260/2001 rozumejú ceny CIF pre tie produkty, ktoré určila a stanovila Komisia v súlade s nariadením (EHS) č. 785/68. Tieto ceny sa stanovia každý druhý týždeň v súlade s postupom stanoveným v článku 42 ods. 2 nariadenia (ES) č. 1260/2001. Komisia ich môže počas tohto dvojtýždňového obdobia každý štvrtok zmeniť a doplniť, pokiaľ z údajov, ktoré má k dispozícii, vyplýva, že predtým stanovené reprezentatívne ceny sa zmenili minimálne o 0,5 eur na 100 kilogramov. Členské štáty informujú Komisiu najneskôr do stredy každého týždňa o údajoch uvedených v článku 3 nariadenia (EHS) č. 785/68, ktoré majú k dispozícii." Článok 2 Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 17. januára 2003 Za Komisiu Franz Fischler člen Komisie [1] Ú. v. ES L 178, 30.6.2001, s. 1. [2] Ú. v. ES L 104, 20.4.2002, s. 26. [3] Ú. v. ES L 141, 24.6.1995, s. 12. --------------------------------------------------
Úradný vestník L 022 , 25/01/2003 S. 0015 - 0015



Nariadenie Komisie (ES) č. 130/2003 z 24. januára 2003 stanovujúce pomoc pre paradajky určené na spracovanie na hospodársky rok 2003/04 podľa nariadenia Rady (ES) č. 2201/96 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 2201/96 z 28. októbra 1996 o spoločnej organizácii trhov s výrobkami so spracovaného ovocia a zeleniny [1], naposledy zmenené a doplnené nariadením Komisie (ES) č. 453/2002 [2], a najmä na jeho článok 6 ods. 1, keďže: (1) článok 2 ods. 3 nariadenia Komisie (ES) č. 449/2001 z 2. marca 2001, ktorým sa ustanovujú podrobné pravidlá uplatňovania nariadenia Rady (ES) č. 2201/96, pokiaľ ide o program pomoci pre výrobky z ovocia a zeleniny [3], naposledy zmeneného a doplneného nariadením (ES) č. 1426/2002 [4], stanovuje, že Komisia má po overení toho, či boli dodržané prahy stanovené v prílohe III k nariadeniu (ES) č. 2201/96, uverejniť výšku pomoci pre paradajky; (2) článok 5 ods. 3 písm. c) nariadenia (ES) č. 2201/96 stanovuje, že na hospodársky rok 2003/04 sa má vypočítať prekročenie prahu spracovania na základe priemerného množstva dodaného na spracovanie s pomocou počas rokov 2001/02 a 2002/03; (3) priemerné množstvá paradajok dodaných na spracovanie s pomocou počas hospodárskych rokov 2001/02 a 2002/03, oznámené členskými štátmi podľa článku 23 ods. 2 písm. a) nariadenia (ES) č. 449/2001, sú nižšie ako prah spoločenstva. Keďže prah nebol prekročený, pomoc na hospodársky rok 2003/04 by sa mala zachovať vo výške stanovenej v článku 4 ods. 2 nariadenia (ES) č. 2201/96; (4) opatrenia stanovené v tomto nariadení sú v súlade so stanoviskom Riadiaceho výboru pre výrobky z ovocia a zeleniny, PRIJALA TOTO NARIADENIE: Článok 1 Na hospodársky rok 2003/04 je pomoc pre paradajky podľa článku 2 nariadenia (ES) č. 2201/96 34,50 EUR na tonu. Článok 2 Toto nariadenie nadobúda účinnosť tretí deň od jeho uverejnenia v Úradnom vestníku Európskej spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 14. januára 2003 Za Komisiu Franz Fischler člen Komisie [1] Ú. v. ES L 297, 21.11.1996, s. 29. [2] Ú. v. ES L 72, 14.3.2002, s. 9. [3] Ú. v. ES L 64, 6.3.2001, s. 16. [4] Ú. v. ES L 206, 3.8.2002, s. 4. --------------------------------------------------
Úradný vestník L 025 , 30/01/2003 S. 0037 - 0037



Nariadenie Komisie (ES) č. 159/2003 z 29. januára 2003, ktorým sa mení a dopĺňa nariadenie (ES) č. 2377/2002, ktorou sa otvára a ustanovuje správa tarifných kvót spoločenstva pre sladový jačmeň z tretích krajín odlišne od nariadenia Rady (ES) č. 1766/92 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 1766/92 z 30. júna 1992 o spoločenstve trhu s obilninami [1], naposledy zmenené a doplnené nariadením (ES) č. 1666/2000 [2], najmä na jeho článok 12 ods. 1, keďže: (1) Nariadenie (ES) č. 2377/2002 [3] otvára tarifné kvóty pre dovozcov 50000 ton sladového jačmeňa spadajúceho pod KN kód 10030050. Tento KN kód sa vytvoril počas osobitnom uruguajskom kole rokovaní a je uvedený HS kód 100300. S cieľom vyhnúť sa praktickým colným problémom, keď sa sladový jačmeň dováža pod touto kvótou. Mal by sa používať HS kód 100300, ktorý zahŕňa sladový jačmeň. (2) Opatrenia stanovené v nariadení sú v súlade so stanoviskom Riadiaceho výboru pre obilniny, PRIJALA TOTO NARIADENIE: Článok 1 Článok 2 ods. 1 nariadenia (ES) č. 2377/2002 sa týmto nahrádza takto: "1. Týmto sa otvára dovozná tarifná kvóta 50000 ton sladového jačmeňa spadajúceho pod HS kód (ex) 100300, ktorá sa používa pri výrobe piva uchovávaného v sudoch z bukového dreva." Článok 2 Toto nariadenia nadobúda účinnosť tretí deň po jeho uverejnení v Úradnom vestníku Európskych spoločenstiev. Uplatňuje sa od 1. januára 2003. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 29. januára 2003 Za Komisiu Franz Fischler člen Komisie [1] Ú. v. ES L 181, 1.7.1992, s. 21. [2] Ú. v. ES L 193, 29.7.2000, s. 1. [3] Ú. v. ES L 358, 31.12.2002, s. 95. --------------------------------------------------
Úradný vestník L 023 , 28/01/2003 S. 0022 - 0023



Nariadenie Komisie (ES) č. 145/2003 z 27. januára 2003, ktorým sa po deviatykrát mení a dopĺňa nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s Usámom bin Ládinom, sieťou Al-Qaida a Talibanom a zrušuje nariadenie Rady (ES) č. 467/2001 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 881/2002 z 27. mája 2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s Usámom bin Ládinom, sieťou Al-Qaida a Talibanom a zrušuje nariadenie Rady (ES) č. 467/2001, ktoré zakazuje vývoz určitého tovaru a služieb do Afganistanu, posilňuje zákaz letov a rozširuje zmrazenie finančných prostriedkov a ďalších finančných zdrojov vo vzťahu k Talibanu v Afganistane [1], naposledy zmenené a doplnené nariadením Komisie (ES) č. 2083/2002, [2] a najmä na jeho článok 7 ods. 1 prvá zarážka, keďže: (1) Príloha I k nariadeniu (ES) č. 881/2002 uvádza zoznam osôb, skupín a subjektov, na ktoré sa vzťahuje zmrazenie finančných prostriedkov a hospodárskych zdrojov podľa uvedeného nariadenia. (2) Sankčný výbor Bezpečnostnej rady Organizácie Spojených národov rozhodol 22. januára 2003 o zmene a doplnení zoznamu osôb, skupín a subjektov, ktorých finančné prostriedky a hospodárske zdroje by sa mali zmraziť; preto by sa mala príloha I vzhľadom na uvedené zmeniť a doplniť. (3) S cieľom zabezpečiť, že opatrenia ustanovené v tomto nariadení sú účinné, toto nariadenie musí bezodkladne nadobudnúť účinnosť, PRIJALA TOTO NARIADENIE: Článok 1 Príloha I k nariadeniu (ES) č. 881/2002 sa týmto mení a dopĺňa v súlade s prílohou k tomuto nariadeniu. Článok 2 Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 27. januára 2003 Za Komisiu Christopher Patten člen Komisie [1] Ú. v. ES L 139, 29.5.2002, s. 9. [2] Ú. v. ES L 319, 23.11.2002, s. 22. -------------------------------------------------- PRÍLOHA Príloha I k nariadeniu (ES) č. 881/2002 sa mení a dopĺňa takto: Pod názov "Fyzické osoby" sa dopĺňajú tieto fyzické osoby: 1. Pán Nabil Abdul Sayadi (aka Abu Zeinab); 2. Pani Patricia Vinck (aka Souraya P. Vinck). --------------------------------------------------
Úradný vestník L 028 , 04/02/2003 S. 0033 - 0033



Nariadenie Komisie (ES) č. 210/2003 z 3. februára 2003, ktorým sa stanovuje výnimka z nariadenia (ES) č. 2316/1999, ktorým sa stanovujú podrobné pravidlá na uplatňovanie nariadenia Rady (ES) č. 1251/1999 vo vzťahu k vyňatiu pôdy z obrábania v dôsledku nepriaznivých poveternostných podmienok v niektorých regiónoch spoločenstva KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1251/1999 zo 17. mája 1999 o založení režimu na podporu producentov niektorých plodín na ornej pôde [1], naposledy zmenené a doplnené nariadením (ES) č. 1038/2001 [2], a najmä na jeho článok 9, keďže: (1) V rámci všeobecného režimu uvedeného v článku 2 ods. 3 nariadenia (ES) č. 1251/1999 je nárok na platbu na plochu podmienený povinnosťou vyňatia pôdy z obrábania. (2) Podrobné pravidlá uplatňovania stanovené nariadením Komisie (ES) č. 2316/1999 [3], naposledy zmeneným a doplneným nariadením (ES) č. 327/2002 [4], stanovujú, že obdobie vyňatia pôdy z obrábania musí začať najneskôr 15. januára a že na pôde vyňatej z obrábania nie je povolená žiadna poľnohospodárska produkcia. (3) V dôsledku nepriaznivých poveternostných podmienok nemôžu producenti v rôznych regiónoch niektorých členských štátov zberať pred 15. januárom 2003 na pôde vyňatej z obrábania v hospodárskom roku 2003/2004 niektoré plodiny, najmä zemiaky, kukuricu alebo cukrovú repu a kŕmnu repu. Za týchto okolností a ako výnimočné opatrenie by malo byť producentom na ich vlastnú žiadosť povolené zberať plodiny najneskôr do 28. februára 2003 bez toho, aby to bránilo uznaniu príslušnej pôdy za pôdu vyňatú z obrábania, pokiaľ producent preukáže, že boli splnené príslušné podmienky. (4) Opatrenia stanovené v tomto nariadení sú v súlade so stanoviskom Riadiaceho výboru pre obilniny, PRIJALA TOTO NARIADENIE: Článok 1 Ak môže producent pri podaní žiadosti príslušnému orgánu členského štátu preukázať, že: - v dôsledku nepriaznivých poveternostných podmienok alebo oneskorenej sejby nebolo možné vykonať zber do 15. januára 2003, - zber sa vykonal najneskôr do 28. februára 2003, - všetky ostatné podmienky vzťahujúce sa na pôdu vyňatú z obrábania boli splnené, príslušné plochy sa napriek článku 19 ods. 2 a 3 nariadenia (ES) č. 2316/1999 považujú za riadne vyňaté z obrábania za hospodársky rok 2003/04. Článok 2 Toto nariadenie nadobúda účinnosť v deň jeho uverejnenia v Úradnom vestníku Európskej únie. Bude sa uplatňovať od 15. januára 2003. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 3. februára 2003 Za Komisiu Franz Fischler člen Komisie [1] Ú. v. ES L 160, 26.6.1999, s. 1. [2] Ú. v. ES L 145, 31.5.2001, s. 16. [3] Ú. v. ES L 280, 30.10.1999, s. 43. [4] Ú. v. ES L 51, 22.2.2002, s. 14. --------------------------------------------------
Úradný vestník L 033 , 08/02/2003 S. 0028 - 0029



Nariadenie Komisie (ES) č. 244/2003 zo 7. februára 2003, ktorým sa jedenástykrát mení a dopĺňa nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s Usámom bin Ládinom, sieťou Al-Qaida a Talibanom a zrušuje nariadenie Rady (ES) č. 467/2001 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s Usámom bin Ládinom, sieťou Al-Qaida a Talibanom a zrušuje nariadenie Rady (ES) č. 467/2001, ktoré zakazuje vývoz určitého tovaru a služieb do Afganistanu, posilňuje zákaz letov a rozširuje zmrazenie finančných prostriedkov a ďalších finančných zdrojov vo vzťahu k Talibanu v Afganistane [1], naposledy zmenené a doplnené nariadením (ES) č. 215/2003, [2] a najmä na jeho článok 7 ods. 1 prvá zarážka, keďže: (1) Príloha I k nariadeniu (ES) č. 881/2002 uvádza zoznam osôb, skupín a subjektov, na ktoré sa vzťahuje zmrazenie finančných prostriedkov a hospodárskych zdrojov podľa uvedeného nariadenia. (2) Sankčný výbor rozhodol 3. februára 2003 o zmene a doplnení zoznamu osôb, skupín a subjektov, ktorých finančné prostriedky a hospodárske zdroje by sa mali zmraziť; preto by sa mala príloha I s ohľadom na uvedené zmeniť a doplniť (3) S cieľom zabezpečiť, že opatrenia ustanovené v tomto nariadení sú účinné, toto nariadenie musí bezodkladne nadobudnúť účinnosť, PRIJALA TOTO NARIADENIE: Článok 1 Príloha I k nariadeniu (ES) č. 881/2002 sa týmto mení a dopĺňa v súlade s prílohou k tomuto nariadeniu. Článok 2 Toto nariadenie nadobúda účinnosť deň po jeho uverejnení v Úradnom vestníku Európskej únie. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 7. februára 2003 Za Komisiu Christopher Patten člen Komisie [1] Ú. v. ES L 139, 29.5.2002, s. 9. [2] Ú. v. EÚ L 28, 4.2.2003, s. 41. -------------------------------------------------- PRÍLOHA Príloha I k nariadeniu (ES) č. 881/2002 sa mení a dopĺňa takto: Do záhlavia "Právnické osoby, skupiny a subjekty" sa dopĺňa tento údaj: Lashkar i Jhangvi --------------------------------------------------